John Wall
Džonatanas Hildredas Volas jaunesnysis (angl. Johnathan Hildred Wall Jr., g. 1990 m. rugsėjo 6 d.) – JAV krepšininkas, paskutinį kartą žaidęs NBA lygoje besivaržančioje Los Andželo „Clippers“ komandoje. Jį 2010 m. NBA naujokų biržoje pirmuoju šaukimu pasirinko Vašingtono „Wizards“. Volas 2014–2018 m. penkis kartus žaidė NBA Visų žvaigždžių rungtynėse, o 2017 m. buvo išrinktas į NBA simbolinę komandą. Tačiau 2019 m. jis patyrė daugybę traumų ir praleido daugiau nei dvejus metus, o 2020 m. gruodį buvo išmainytas į Hiustono „Rockets“. Po dviejų sezonų „Rockets“ komandoje 2022 m. tarpsezoniu prisijungė prie Los Andželo „Clippers“, o 2023 m. vasarį vėl grįžo į „Rockets“ ekipą, su kuria susitarė dėl išpirkos.